Input: उशिगसि कविरङ्घारिरसि बम्भारिरवस्यूरसि दुवस्वाञ्छुन्ध्यूरसि मार्जालीयः। सम्राडसि कृशानुः परिषद्योऽसि पवमानो नभोऽसि प्रतक्वा मृष्टोऽसि हव्यसूदनऽऋतधामासि स्वर्ज्योतिः॥३२॥

Padapatha: उशिक्।असि।कविः।अङ्घारिः।असि।बम्भारिः।अवस्यूः।असि।दुवस्वान्।शुन्ध्यूः।असि।मार्जालीयः।सम्राडिति सम्ऽराट्।असि।कृशानुः।परिषद्यः।परिषद्य इति परिऽसद्यः।असि।पवमानः।नभः।असि।प्रतक्वेति प्रऽतक्वा।मृष्टः।असि।हव्यसूदन इति हव्यऽसूदनः।ऋतधामेत्यृतऽधामा।असि।स्वर्ज्योतिरिति स्वःऽज्योतिः